**ZADANIE 3 09.11 – 13.11.2020**

**Nové učivo: Mapa (napíšte si poznámky do zošita)**

***Čo môžeme vidieť na mape***

**MAPA**: je ***plochý, zmenšený*** obraz našej Zeme, alebo jeho časti.

***Mapy poznáme:***

* ***Plány*,** zobrazujú veľmi malé územia, sú veľmi podrobné, sú to plány miest a dedín, môžeme na ich vidieť významné budovy, ulice, kostol a iné zaujímavé miesta
* ***Turistické mapy***, zobrazujú väčšie územia, sú menej podrobné ako plány, využívajú ich turisti pri turistike, sú na nich znázornené jednotlivé vrchy, kopce a ich výšky, turistické chodníky, trasy pre cyklistov, pramene a pod.

Na turistických mapách sú čiary, ktoré nazývame vrstevnice. Vrstevnice sú čiary, ktoré spájajú miesta s rovnakou nadmorskou výškou. Čím sú vrstevnice hustejšie, tým je terén strmší (väčšie stúpanie).

* ***Automapy***, majú význam hlavne v doprave, sú na nich farebne vyznačené diaľnice, hlavné a vedľajšie cesty, mestá a dediny. Sú menej podrobné ako turistické mapy. Zelenou farbou sú znázornené zalesnené územia, bielou farbou ostatné územia.
* ***Geografické mapy***, sú najmenej podrobné, zobrazujú veľké územia, sú na nich znázornené len veľké mestá, pohoria, vrchy, rieky, jazerá.

Na všetkých mapách sú mapové znaky, ktoré sú vysvetlené ***v legende mapy***.

***Opakovanie:***

1. Na mape pologúľ v atlase nájdi všetky významné rovnobežky, severný a južný pól.
2. Čo je zemská os?
3. Ako sa volá hlavná rovnobežka?
4. Ktorá rovnobežka rozdeľuje zemeguľu na severnú a južnú pologuľu?
5. Na ktorej pologuli sa nachádza obratník Raka?
6. Na ktorej pologuli sa nachádza obratník Kozorožca?
7. Koľko stupňov má rovník?
8. Koľko stupňov má severný a južný pól?

Odpovede na otázky posielate na lakovac@atlas.sk